L'Ajuntament de Sagunt rep les campiones d'Espanya d'hoquei línia sub-20 Carla Morales i Alba Silvestre
03 de juny 2019

![Imagen 1](/media/1jgimdx3/13img_4931_maqueta.jpg)

El primer tinent d'alcalde en funcions, Pepe Gil, i el regidor d'Esports en funcions, Miguel Chover, han rebut esta vesprada a l'Ajuntament de Sagunt les esportistes locals Carla Morales i Alba Silvestre, a les quals se'ls ha fet lliurament de la insígnia de la ciutat després de proclamar-se campiones d'Espanya d'hoquei línia sub-20.

  

Les dos esportistes, junt a la resta de companyes del seu equip, les Fighters de Vila-real, van ser les campiones del Campionat d'Espanya d'Hoquei Línia Sub 20 Femenina celebrat a Valladolid del 24 al 26 de maig. L'equip va sumar tres victòries en tres partits; en la semifinal s'imposaven al SAB Tucans Asme de Barcelona, mentre que en la final van aconseguir la victòria enfront del Tres Cantos de Madrid en el torn de penals.

  

Esta temporada l'esportista Alba Silvestre ha jugat en la Lliga Nacional Or, mentre que Carla Morales ho ha fet en la Lliga Nacional Elit Sènior femení, màxim nivell d'hoquei a Espanya.

  

![](/media/gqvlrwiv/93img_4949_c2.jpg)  

  

En este sentit, el regidor d'Esports en funcions ha felicitat les esportistes i ha assegurat que “**quan un esportista arriba a este lloc de l'ajuntament és perquè ha aconseguit una cosa molt important, i vosaltres esteu ací per això. Sou jóvens i ja sou campiones d'Espanya en un esport en el qual s'està tractant d'igualar la presència de xics i xiques, i això té més mèrit. Estic convençut que us tornarem a veure per ací i tant de bo que els vostres èxits es multipliquen perquè, d'alguna manera, els vostres també seran els de Sagunt; nosaltres estimem l'esport, ens desvivim per ell i donem suport especialment a l'esport femení, perquè sabem que encara queda camí per recórrer**”.

  

D’altra banda, el primer tinent d'alcalde en funcions ha agraït l'esforç de les campiones d'hoquei línia, ja que “**és un treball dur no solament físicament, sinó que suposa un esforç en el vostre dia a dia**”. A més, Pepe Gil ha destacat que “**Sagunt és una ciutat que, comparada amb unes altres, té moltes instal·lacions esportives i estem en una situació envejable en l'àmbit esportiu gràcies a la labor dels esportistes, per això vull felicitar-vos i dir-vos que sempre que necessiteu la nostra ajuda ací estarem**”.

  

L'esportista Carla Morales ha volgut agrair la gran rebuda per part de l'Ajuntament de Sagunt i ha volgut recordar que “**tant l'entrenadora, com l'equip i el club són importants i cal destacar-los, perquè ací anem tots a una. Ens agradaria, sobretot, subratllar que nosaltres, com a jóvens esportistes i campiones nacionals, volem continuar lluitant i fent gran l'esport femení, però per a això necessitem el suport de la societat**”.​

![](/media/saoniyba/94img_4963_c1.jpg)  
  

 

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-rep-les-campiones-d-espanya-d-hoquei-linia-sub-20-carla-morales-i-alba-silvestre/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-rep-les-campiones-d-espanya-d-hoquei-linia-sub-20-carla-morales-i-alba-silvestre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-rep-les-campiones-d-espanya-d-hoquei-linia-sub-20-carla-morales-i-alba-silvestre/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-rep-les-campiones-d-espanya-d-hoquei-linia-sub-20-carla-morales-i-alba-silvestre/)